CELEX: 62018CN0765
Language: sl
Date: 2018-12-06 00:00:00
Title: Zadeva C-765/18: Predlog za sprejetje predhodne odločbe, ki ga je vložilo Landgericht Koblenz (Nemčija) 6. decembra 2018 – Stadtwerke Neuwied GmbH/RI

25.3.2019   
            
            
               SL
            
            
               Uradni list Evropske unije
            
            
               C 112/17
            
         
      Predlog za sprejetje predhodne odločbe, ki ga je vložilo Landgericht Koblenz (Nemčija) 6. decembra 2018 – Stadtwerke Neuwied GmbH/RI
      (Zadeva C-765/18)
      (2019/C 112/22)
      Jezik postopka: nemščina
      
         Predložitveno sodišče
      
      Landgericht Koblenz
      
         Stranki v postopku v glavni stvari
      
      
         Tožeča stranka in tožena stranka v postopku z nasprotno tožbo: Stadtwerke Neuwied GmbH
      
         Tožena stranka in tožeča stranka v postopku z nasprotno tožbo: RI
      
         Vprašanji za predhodno odločanje
      
      
                  1.
               
               
                  Ali je treba člen 3(3) v povezavi s Prilogo A, točki (b) in (c), k Direktivi Evropskega parlamenta in Sveta 2003/55/ES (1) z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL, posebna izdaja v slovenščini, poglavje 12, zvezek 2, str. 230) razlagati tako, da opustitev pravočasne in neposredne obvestitve odjemalcev zemeljskega plina o pogojih, razlogih in obsegu predvidene spremembe tarif za dobavljeni zemeljski plin nasprotuje veljavnosti takšne spremembe tarif?
               
            
                  2.
               
               
                  Če je odgovor na to vprašanje pritrdilen:
                  Ali se lahko člen 3(3) v povezavi s Prilogo A, točki (b) in (c), k Direktivi Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES od 1. julija 2004 neposredno uporablja zoper dobavitelja, ki ima pravno organizacijsko obliko zasebnega prava (nemška d.o.o.), ker so navedene določbe te direktive z vidika vsebine nepogojne, tako da jih je mogoče uporabiti brez nadaljnjega akta o prenosu, državljanu pa podeljujejo pravice v razmerju do subjekta, ki je kljub zasebnopravni organizacijski obliki pod nadzorom države, saj je ta edina lastnica njegovih deležev?
               
            
         (1)  UL, posebna izdaja v slovenščini, poglavje 2, zvezek 13, str. 13.